open-index/open-wikipedia-markdown huggingface dataset:
דורין קריו

**דורין קריו** (נולדה ב-24 באוקטובר 1987) היא שחקנית ובדרנית ישראלית.

## ביוגרפיה
קריו גדלה בחולון בשכונת ג'סי כהן. היא בוגרת סל"ה - הסטודיו לאמנויות התיאטרון מיסודו של יורם לוינשטיין.

את תפקידה הראשון בטלוויזיה עשתה בסדרת הנוער "אדומות" בשנת 2004, כאשר גילמה נערה שנבחנת לקבוצת הכדורגל.

בשנים 2014–2016 גילמה את המורה להתעמלות אולגה ב-2 העונות של קומדיית המצבים "מועדון החנונים" ששודרה בערוץ Zoom לצופי HOT, פרי יצירתו של ירון ארזי.

בשנים 2014-2018 השתתפה בסדרת דרמת הנוער המצליחה של ערוץ ניקלודיאון לצופי HOT ״שכונה״ שיחקה בתפקיד ג'סיקה.

בשנת 2015 גילמה את דמותה של רויטל אלפסיה אחותה של נטלי (מגי אזרזר) בסדרת המתח "כפולים", בשידורי קשת של ערוץ 2. באותה שנה לוהקה לסדרה "דיג", פרי עטו של גידי רף. בנוסף, שיחקה בתפקידים קטנים בסדרות "פאודה" ב-Yes, ״שיחות יוצאות״, ו"שחקן זר" בערוץ 2.

בשנת 2016 שיחקה באחד התפקידים הראשיים בסדרה הקומית "סופשלי" של ערוץ הילדים, באותה השנה התארחה בסדרה הקומית ערוץ 2 ״צומת מילר״, והשתתפה כבדרנית בתוכנית הבידור "זה המצב", בזכיינית ערוץ 2, רשת. בקולנוע שיחקה בסרט זוכה הפרסים "מעבר להרים ולגבעות" של ערן קולירין.

בשנת 2017 השתתפה בסרט ״מועדון החנונים: הסרט״ גם שם גילמה את אולגה המורה לספורט. באותה השנה גילמה את נטלי בסדרה של ערוץ 2 ״להיות איתה״.

בשנת 2018 השתתפה בעונה השלישית בסדרה הקומית ״בית הכלבים״ ששודרה בניקלודיאון בחברת הכבלים של Yes שיחקה את רותה.

בשנת 2019 גילמה את שרי בסדרת הטלוויזיה ״חמישים״ ששודרה ב-Yes.

בשנים 2019-2020 שיחקה בסדרה של קשת 12 ״זה לא הגיל״ גילמה את קורל.

בשנת 2020 השתתפה בעונה השנייה בסדרה הקומית של ערוץ כאן 11 ״שב"ס״ שיחקה את אליס, באותה השנה הופיעה בסדרת הטלוויזיה ״דיבוקים״ בתור מזכירת רופאה.

בשנת 2021 שיחקה בעונה השנייה של סדרת הדרמה של HOT ״מלכות״ בתפקיד אדל.

היא שיחקה במספר מחזות, בהם: "עד ראייה", שהוצג בתיאטרון תמונע, "שתי פנים לאמת", שהוצג בתיאטרון אורנה פורת לילדים ולנוער ובמחזה "אדוני שר האוצר".

משנת 2017 החלה בקריירת סטנדאפ שאותו כתבה יחד עם אסף שלמה ומאז מופיעה בכל הארץ.

ב-2023 יצאה במופע יחיד בשם "מבצע מרסל". של תיאטרון השעה הישראלי.

### חיים אישיים
קריו נשואה ואם לשני ילדים. מתגוררת בפרדסיה.

## קישורים חיצוניים

## הערות שוליים

קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בדרניות ישראליות
קטגוריה:בדרנים ישראלים
קטגוריה:שחקניות קולנוע וטלוויזיה ישראליות
קטגוריה:פרדסיה: אישים
קטגוריה:ישראליות שנולדו ב-1987
קטגוריה:ישראלים שנולדו ב-1987
ראיין היגה

**ראיין היגה** (נולד ב-6 ביוני 1990), המוכר גם בשם המשתמש שלו ביוטיוב **nigahiga**, הוא יוטיובר, מוזיקאי, קומיקאי ושחקן אמריקאי. הוא ידוע בעקבות סרטוני הקומדיה שלו ביוטיוב, אשר נצפו מעל 4.3 מיליארד פעמים. נכון ליוני 2021, חשבון היוטיוב של היגה מונה יותר מ-21 מיליון מנויים.

## רקע
היגה הוא ממוצא יפני, ממחוז אוקינאווה. הוא נולד בהילו, הוואי ב-6 ביוני 1990. הוא התחרה בג'ודו ומחזיק בחגורה שחורה. בנוסף, היגה סיים בהצלחה את שנות לימודיו בבית הספר התיכון וואיאקי ב-2008.

## קטעי וידאו ביוטיוב
היגה ושון פוג'יושי החלו לפרסם קטעי וידאו של עצמם מבצעים ליפ סינק לשירים באמצע שנת 2006, במהלך לימודיהם בבית הספר התיכון וואיאקי. הם התקדמו במהרה ומעבר לשירים, הציגו גם מגוון רחב של תוכן קומי. מדי פעם סרטוניהם כללו הופעות אורח של טים אינוס, ראיין וילארול, קייל צ'אן וטארין נאגו.

בערב חג המולד של 2008, שני הסרטונים הפופולריים ביותר של היגה ופוג'יושי, "איך להיות גנגסטר" ו"איך להיות אימו", הוסרו מיוטיוב בשל הפרת זכויות יוצרים. ב-21 בינואר 2009, חשבון היוטיוב nigahiga הושעה באופן זמני והיגה נדרש להסיר עוד סרטונים המוגנים בזכויות יוצרים. עקב כך, הוסרו כל סרטוני הליפ סינק של היגה (מלבד "את יפה"), יחד עם רוב קטעי הווידאו האחרים שלו שכללו מוזיקה המוגנת בזכויות יוצרים. מאז, היגה התחיל להלחין את המוזיקה שהושמעה בערוץ בעצמו. "איך להיות גנגסטר" ו"איך להיות אימו" הועלו חזרה לערוץ nigahiga בשלהי אוגוסט 2009, אך הוסרו כמה ימים לאחר מכן, יחד עם "איך להיות נינג'ה" ו"איך להיות חנון". באביב 2010, "איך להיות נינג'ה", "איך להיות גנגסטר" ו"איך להיות אימו" פורסמו פעם נוספת.

לאחר שעבר היגה ללאס וגאס על מנת ללמוד רפואה גרעינית באוניברסיטת נבדה, רוב סרטוניו הוכנו על ידו בלבד, לפעמים תוך שיתוף פעולה עם משתמשי יוטיוב נוספים. מאז 2012, היגה הקים חברת הפקות, "Ryan Higa Production Company "(RHPC), הכוללת את שון פוג'יושי, העובדת על מנת לספק תוכן לערוץ nigahiga. ב-2016 היגה, ועוד יוטיוברים וחברים, יצרו פרודיה על להקת בנים מז'אנר הקיי-פופ הנקראת "Boys Generally Asian".

### ערוצים
ערוץ היוטיוב nigahiga נוצר ב-20 ביולי 2006 על ידי היגה, פוג'יושי, אינוס ונאגו (שנודעו כ"צוות Yabo"). עד ל-21 בדצמבר 2010, נרשמו לערוץ 3 מיליון מנויים, והערוץ היה הראשון להשיג כמות כזו של מנויים. על פי היגה, שם הערוץ שלו הוא שילוב של "Niga", שפירושו "טרוף" ביפנית, ושל שם המשפחה שלו, "היגה".

בשנת 2011 הוא יצר ערוץ שני בשם HigaTV, שם הוא מפרסם וידאו בלוגים וסרטוני מאחורי הקלעים. נכון ליולי 2016, לערוץ HigaTV רשומים מעל 4.2 מיליון מנויים.

בשנת 2018 פוג'יושי הודיע על פרישתו מהערוץ.

### קולנוע וטלוויזיה
בשנת 2014 שיחק בסרט האימה העל-טבעי "טיסה 7500" בתור דסטין.

בשנת 2016 שיחק היגה בסרט המותחן הפסיכולוגי "*Tell Me How I Die*" לצד שחקנים כמו אית'ן פק ונייתן קרס.

בשנת 2021 שיחק בסרט מקורי של נטפליקס "אוהנה: לחפש את האוצר".

## קישורים חיצוניים

* 

* 
* 

## הערות שוליים

קטגוריה:אמריקאים ילידי הוואי
קטגוריה:פעילי אינטרנט אמריקאים
קטגוריה:תופעות אינטרנט
קטגוריה:יוטיוברים אמריקאים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:מוזיקאים אמריקאים
קטגוריה:אגנוסטים
קטגוריה:ג'ודוקא אמריקאים
קטגוריה:בוגרי אוניברסיטת נבדה בלאס וגאס
קטגוריה:אמריקאים ממוצא יפני
קטגוריה:אמריקאים שנולדו ב-1990
פלגת הארמייה לאנץ

**פלגת הארמייה לאנץ** (בגרמנית: **Armeeabteilung Lanz**) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.

## היסטוריה
פלגת הארמייה לאנץ הוקמה ב-1 בפברואר 1943, על בסיס המטכ"ל הגרמני של הארמייה השמינית האיטלקית שלחמה לצד הוורמאכט בחזית המזרחית (הארמייה עצמה הוחזרה לאיטליה לצורכי התארגנות), ויחידות הפזורות בחצי הדרומי של קבוצת ארמיות B. כמפקדה מונה הוברט לאנץ. הפלגה קיבלה משימה להגן על האגף הצפוני של קבוצת ארמיות דון במהלך קרב חרקוב השלישי. במהלך הקרב, הסיג לאנץ את כוחותיו ללא אישור, וב-21 בפברואר היטלר הזועם הדיח אותו ופירק את פלגת הארמייה לאנץ. 

על בסיסה של פלגת הארמייה לאנץ הוקמה פלגת הארמייה קמפף.

## קישורים חיצוניים
* פלגת הארמייה לאנץ באתר lexikon-der-wehrmacht 
* פלגת הארמייה לאנץ באתר Axis History 

קטגוריה:ארמיות הוורמאכט
פלגת הארמייה פון צנגן

**פלגת הארמייה פון צנגן** (בגרמנית: **Armeeabteilung von Zangen**) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.

## היסטוריה
פלגת הארמייה פון צנגן הוקמה ב-17 במרץ 1944, וכמפקדה מונה גוסטב-אדולף פון צנגן. היא הוקמה בצפון איטליה ולחמה בחזית האיטלקית במלחמת העולם השנייה. אופייה של היחידה היה כוללני למדי, ונבע מכך שהיא הורכבה מכל הבא ליד ושימשה בו זמנית גם כמאגר כוחות עתודה וגם ככוח לוחם. ב-31 ביולי פורקה פלגת הארמייה ועל בסיסה הוקמה ארמיית ליגוריה.

## קישורים חיצוניים
* פלגת הארמייה פון צנגן באתר lexikon-der-wehrmacht 
* פלגת הארמייה פון צנגן באתר Axis History 

קטגוריה:ארמיות הוורמאכט
בורג' קטר

**בורג' קטר** (בערבית: **قطر برج**) הוא גורד שחקים ברובע וסט ביי אשר בדוחה, שבקטר. בניין המשרדים, שעלות בנייתו הייתה 125 מיליון דולר, תוכנן על ידי האדריכל הצרפתי ז'אן נובל. הבניין מתנשא לגובה של 238 מטרים. עיצובו של הבניין גלילי ועליו דפוסים קדומים שהיו אופייניים מאוד לאסלאם הקדום.

## מאפיינים
צורתו הגלילית של המגדל מזכירה את צורתו של גורד השחקים טורה אגבר בברצלונה, המגדל שימש השראה לבניית המגדל בקטר, אך בניגוד למגדל בברצלונה, החזית של בורג' קטר תוכננה בדיוק עבור התנאים המקומיים, דהיינו, החזית של המגדל בברצלונה הייתה חשופה לשמש והיא קופחת על הגרים שם, בקטר, הדפוסים המוסלמיים שעל הבניין עוזרים להגנתו מהשמש ובנוסף לאהדתו של הבניין על ידי העם המוסלמי.

רצפת הבניין מורכבת מאריחים עשויים מסידן גופרתי שגודלן הוא 500X500 מילימטר. גולת הכותרת של הבניין היא קוטרו הלא שגרתי של הבסיס, 45 מטרים בלבד, ובכל זאת, מצליח הבניין לשרוד הרבה תלאות ואסונות.

## קישורים חיצוניים

* 

## הערות שוליים

קטגוריה:דוחה: מבנים
קטגוריה:קטר: גורדי שחקים
קטגוריה:מבנים שתכנן ז'אן נובל
נחוניא חופר שיחין

**נחוניא חופר שיחין** היה אחד מחמישה עשר הממונים שהיו בבית המקדש, שהיה אחראי על חפירת בורות המים לעולי הרגלים בבית המקדש ובעיר ירושלים בשלהי תקופת בית שני.

## התפקיד
המשנה במסכת שקלים מתארת את חמישה עשר בעלי התפקידים החשובים בבית המקדש, ונחוניא נכלל ברשימה, בתפקיד חופר :

התוספתא מספרת שנחוניא היה חופר שיחין ומוסרם לרבים.

התלמוד הירושלמי במסכת שקלים מתאר את מומחיותו של נחניא:  - נחוניא היה מומחה לדעת מאיזה סלע יוצא מקור מים חיים. ואיזה סלע יבש ממים, וכמה אורכו וגדלו של הסלע ויובשו כדי לדעת איפה ועד איזה עומק צריכים לחפור.

## הנס של בתו ומות בנו

במסכת יבמות בתלמוד בבלי מסופר על נס שקרה לבתו של נחוניא חופר שיחין, שנפלה לבור גדול, והלכו לבקש רחמים מרבי חנינא בן דוסא שיתפלל להצלתה. לאחר שלוש תפילות רבי חנינא בישר להם שהיא הצליחה לעלות מהבור. רבי חנינא הסביר את ביטחונו בהצלתה בכך שלא ייתכן שייפגע צאצא של עושה חסד בדבר החסד בו עסק אביו (על כך הוקשה, שהרי בנו של רבי חנינא מת מצמא, ומוסבר שהקב"ה מדקדק עם צדיקים כחוט השערה ומובא הפסוק ).

לשון הגמרא: 

## אזכורים נוספים
התלמוד הבבלי מוסר בשם רבי יהודה עדות שהעיד בפניו נחוניא חופר שיחין בהלכות סוטה. עדות שהתקבלה באופן חלקי ידי חכמים.

## קישורים חיצוניים
*סרטון ביוטיוב על נחוניא חופר שיחין

## הערות שוליים

קטגוריה:אישים בתלמוד
קטגוריה:חמישה עשר ממונים בבית המקדש
אלי קנדריק

**אלינור לוסי ו. "אלי" קנדריק** (באנגלית: **Eleanor Lucy V. "Ellie" Kendrick**; נולדה ב-8 ביוני 1990) היא שחקנית אנגלייה הידועה בעיקר מגילום דמותה של אנה פרנק במיני-סדרה מ-2009 "יומנה של אנה פרנק" של ה-BBC, איווי מוריס בסדרה "על אדונים ומשרתים" מ-2010, ובתפקיד מירה ריד בסדרה "משחקי הכס" של HBO.

## ביוגרפיה
קנדריק נולדה בלונדון. היא למדה בבית הספר בננדן  שבקנט ושיחקה בתיאטרון הלאומי לנוער . באוקטובר 2009 החלה ללמוד ספרות אנגלית באוניברסיטת קיימברידג'.

קנדריק שיחקה בפרק בסדרה "להעיר את המתים" (2004), בסדרה "רופאים" (2004), בסרט הטלוויזיה "החשוד העיקרי" (2006), בסדרה "לואיס" (2007) ובסרט הקולנוע "לחנך את ג'ני" מאת ניק הורנבי, ושהוקרן לראשונה ב-2009 בפסטיבל סאנדנס.

ב-2009 גילמה קנדריק את דמותה של אנה פרנק במיני-סדרה "יומנה של אנה פרנק". היא אמרה שהגישה שלה לגילום אנה פרנק הייתה "לקלף את כל שכבות ההערצה ולחשוב על הדמויות כבני אדם רגילים". היא קיבלה שבחים על כך שבהופעתה "הביאה ריאליזם רענן לדמות שהיא סמל".

הופעת הבכורה של קנדריק על במת התיאטרון הייתה ב-2009 בתפקיד יוליה בהפקה של המחזה "רומיאו ויוליה" בתיאטרון שייקספיר גלוב. בדצמבר 2010 שיחקה בתפקיד המשרתת איווי מוריס בגרסה המחודשת של סדרת הדרמה "על אדונים ומשרתים". היא לא חזרה לשחק בעונה השנייה של הסדרה ששודרה ב-2012.

ב-2011 השתתפה קנדריק בעיבוד רדיופוני של BBC Four לרומן "החיים והגורל". ב-2012 שיחקה בתפקיד אליסון בפרק "Puppy Love" בסדרה "כמעט אנושיים". ב-2013 חזרה וגילמה את הדמות בפרק האחרון של הסדרה "The Last Broadcast".

ב-2012 לוהקה קנדריק לתפקיד מירה ריד בעונה השלישית של הסדרה "משחקי הכס". ב-2013 הופיעה במחזה "In the Republic of Happiness" ובמחזה "The Low Road" בתיאטרון רויאל קורט. היא שיחקה בתפקיד קונסטנס בסיטקום "Chickens" של SKY1, וגילמה את הדמות הלן בסדרת הטלוויזיה "עברייני על".

## פילמוגרפיה

## תפקידים ברדיו

## קישורים חיצוניים

* הודעה לעיתונות של ה-BBC

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:אנגליות שנולדו ב-1990
קטגוריה:אנגלים שנולדו ב-1990
הוגרס בן לוי

**הֻגְרַַס בֶּן־לֵוִי** היה מנצח מקהלת הלויים ועל תקיעת הכהנים בחצוצרות בבית המקדש והיה אחד מחמישה עשר הממונים הקבועים שהיו בבית המקדש.

## תפקידו
המשנה במסכת שקלים מתארת את חמישה עשר בעלי התפקידים החשובים בבית המקדש והוגרס בן לוי נכלל ברשימה בתפקיד האחראי על שירת הלויים: 

מדי יום לאחר שהקריבו את תמיד של שחר ותמיד של בין הערביים היה מנצח על מקהלת הלוויים שהיו עומדים על דוכן המקהלה בעזרת ישראל בבית המקדש.

מפרשי המשנה בהם תפארת ישראל מסבירים שהוא היה המנצח על המקהלה להתחיל או לסיים, ועל פיו נבחרו כל יום המשוררים לעמוד על הדוכן, וגם שהוא היה המלמדן כיצד לשיר. אמנם מתפקידו של בן ארזה היה בין היתר לסמן עם הצלצל למשוררים מתי להתחיל ולסיים ברם מי שקבע זאת היה המנצח. 

הרמב"ם מוסיף וכותב על התפקיד 

להוגרס בן לוי הייתה טכניקה מיוחדת של הכנסת האגודל לפיו להוציא קולות מיוחדים מגרונו ומסופר במסכת יומא על שיטתו של הוגרס: .

המשנה במסכת יומא מזכירה אותו לגנאי מאחר שלא הסכים ללמד את הטכניקה של שירתו לאחרים:  ().

כאשר הגמרא אומרת לעיל "על הראשונים נאמר זכר צדיק לברכה" יש מפרשים שהיא מתכוונת בין היתר  להוגרס בן לוי אשר נימק מדוע לא רצה ללמד את הידע שלו לאחרים. המפרשים מסבירים שלא רצה שיכולת השירה הזו תילמד על ידי מי שישתמשו בה לטובת עבודה זרה.

## לקריאה נוספת
*עמנואל פרידהיים, **לשאלת ההתמודדות של החברה היהודית בארץ ישראל עם המוזיקה בימי בית שני, המשנה והתלמוד**, קתדרה 132, תמוז תשס"ט.

## הערות שוליים

קטגוריה:לויים בספרות חז"ל
קטגוריה:חמישה עשר ממונים בבית המקדש
קטגוריה:מנצחים יהודים
קטגוריה:לויים בתקופת המשנה
קטגוריה:מנצחים ארץ-ישראלים
בן אחיה

**בן אחיה** היה הרופא הראשי של הכהנים בבית המקדש והיה אחד מחמישה עשר הממונים הקבועים שהיו בבית המקדש.

## תפקידו
במסכת שקלים נכתב כי כהני בית המקדש היו חולים יותר מבני אדם רגילים, שכן הם היו הולכים יחפים בבית המקדש בשל איסור חציצה - לפיו אין ללכת בבית המקדש עם נעליים או עם גרביים - וכן משום שהיו אוכלים כמויות בשר גדולות. כדי לתת לכך מענה, מינו רופא מיוחד שיטפל ברפואת הכהנים בבית המקדש.

המשנה במסכת שקלים מתארת את חמישה עשר בעלי התפקידים החשובים בבית המקדש ובן אחיה נכלל ברשימה בתפקיד האחראי על חולי מעיים:

הרמב"ם בפירושו למשנה מסביר: 

רבינו עובדיה מברטנורא מסביר: 

המאירי בפירושו בית הבחירה על מסכת שקלים מסביר שהצורך ברופא נבע מאכילת הבשר הרבה וההצטננות מהמים ומכך שלבשו בגדים דקים בלבד והיו הולכים יחפים על הרצפה הקרה. כיוון שהיו מצטננים, כל הגוף היה נחלש והם היו נהיים חולים בקלות, ולכן היה צורך ברופא מיוחד. כלשונו: 

קטגוריה:רופאים יהודים
קטגוריה:חמישה עשר ממונים בבית המקדש
קטגוריה:לויים בתקופת המשנה
חיסה אל-ג'אבר

**חיסה אל-ג'אבר** (בערבית: **حصة الجابر**, בתעתיק מדויק: **חצה אלג'אבר**) היא מהנדסת ופוליטיקאית קטרית. משמשת כשרת המידע והתקשורת בקטר, משרד חדש שהוקם עם הקמת הממשלה הנוכחית על ידי אמיר קטר, תמים בן חמד אאל ת'אני, ביוני 2013. היא האישה השלישית המכהנת כשרה בממשלת קטר.

אל-ג'אבר בעלת תואר ראשון בהנדסה מאוניברסיטת כווית ותואר שני ודוקטורט במדעי המחשב מאוניברסיטת ג'ורג' וושינגטון.

## קישורים חיצוניים

* 

קטגוריה:שרות ממשלה
קטגוריה:שרי תקשורת
קטגוריה:מהנדסות
קטגוריה:פוליטיקאים קטרים
קטגוריה:בוגרות אוניברסיטת כווית
קטגוריה:בעלות תואר דוקטור מאוניברסיטת ג'ורג' וושינגטון
קטגוריה:בעלי תואר דוקטור מאוניברסיטת ג'ורג' וושינגטון 
קטגוריה:ילידות 1959
קטגוריה:ילידי 1959
אוניברסיטת אל-אזהר בעזה

**אוניברסיטת אל-אזהר בעזה** (בערבית: **جامعة الأزهر بغزة**; תעתיק מדויק: **ג'אמעת אלאזהר בע'זה**), הייתה אוניברסיטה עצמאית ציבורית בעיר עזה, שהוקמה בשנת 1991 ופעלה שלא למטרות רווח. היא נוסדה בשנים בהן הייתה רצועת עזה תחת הממשל הצבאי של צה"ל, אשר לא העניק לה הכרה כאוניברסיטה, ולכן היא נקראה בישראל בשם "מכללת אל-אזהר".

למדו בה כ-16 אלף סטודנטים, כמחציתם נשים, במקצועות בריאות, הנדסה, מדעים, כלכלה וניהול, אמנות ומדעי הרוח, חינוך, משפטים וחקלאות.

האוניברסיטה זכתה להכרה ולתמיכה בקרב מדינות ערביות, וכן בקרב מוסדות וארגונים אקדמיים ערביים שונים.

בסך הכול היו באוניברסיטה 18 פקולטות.

האוניברסיטה שימשה פעילי טרור של חמאס, ונהרסה ב-4 בנובמבר 2023 על ידי צה"ל במלחמת חרבות ברזל. תת-אלוף ברק חירם, שהורה על פיצוץ המבנים, קיבל הערה פיקודית משום שנתן את הוראתו ללא קבלת אישור אלוף.

## היסטוריה
האוניברסיטה הוקמה בשנת 1991, עם שתי פקולטות בלבד, לחינוך ולמשפטים ושריעה, ולאחר מכן רק למשפטים, ולמדו בה 725 סטודנטים. ב-1992 הוקמו עוד 4 פקולטות: הפקולטה לרוקחות, הפקולטה לחקלאות וסביבה, הפקולטה למדעים והפקולטה לאמנויות ומדעי האדם.

בשנת 1997 הוקמה הפקולטה לרפואה יישומית וב-1999 לרפואה בכלל, כדי לספק את צורכי הרפואה והבריאות של הקהילה הפלסטינית.

בשנת 2001 הוקמה הפקולטה להנדסה וטכנולוגיית מידע, וב-2007 הוקמה הפקולטה לרפואת שיניים. הפקולטה לשריעה הוקמה ב-2009, לאחר שפוצלה מהפקולטה למשפטים.

בשנת 2015 נבנה בניין חדש לפקולטה לחקלאות ומדעי הסביבה, ונקרא על שם חסן השני, מלך מרוקו. הבניין מומן על ידי מלך מרוקו מוחמד השישי.

בשנת 2023 במהלך התמרון הקרקעי כחלק ממלחמת חרבות ברזל גדוד ההנדסה במילואים 749 מצוות קרב החטיבתי של ביסלמ"ח השמידו מבנים ובהם תשתיות טרור ששימשו לפעילות צבאית של החמאס במתחם האוניברסיטה. בחצר האוניברסיטה נמצאה מנהרת לחימה באורך של קילומטר, ובמבנה האוניברסיטה אותרו אמצעי לחימה רבים, בהם מטעני חבלה, משגרי וחלקי רקטות, חומרי נפץ ואמצעים טכנולוגיים.

## קישורים חיצוניים
* 

* ויקישיתוף אוניברסיטת אל-אזהר בעזה
* אתר האוניברסיטה 
* 

## הערות שוליים

קטגוריה:רצועת עזה: אוניברסיטאות ומכללות
קטגוריה:עזה
קתרין קלי לאנג

**קתרין קלי לאנג** (באנגלית: **Katherine Kelly Lang**; נולדה ב-25 ביולי 1961) היא שחקנית אמריקאית. ידועה כברוק לוגן באופרת הסבון "היפים והאמיצים".

## ביוגרפיה
לאנג נולדה בהוליווד לאב גולש סקי אולימפי ולאם שחקנית. למדה בתיכון בברלי הילס. לאנג פנתה למשחק, ובשנת 1981 הופיעה בתפקיד קטן בצעירים חסרי מנוח. ב-1984 שיחקה בפרק של הסדרה ימים מאושרים. לאנג נישאה פעמיים, והיא אם לשני בנים מבעלה הראשון (שניהם הופיעו כילדים בסדרה היפים והאמיצים), ובת מבעלה השני.

## קריירה
בשנת 1981 ביצעה תפקיד אורח באופרת הסבון "צעירים חסרי מנוח". בשנת 1987 הוצע לה לככב בתפקיד ברוק לוגן באופרת הסבון "היפים והאמיצים". דמותה הייתה מרכזית בסדרה מתחילתה, והיא נודעה ברומנים שניהלה ובמשולשים הרומנטיים שיצרה. על משחקה בסדרה היא זכתה במספר פרסים, וקיבלה שלוש מועמדויות לפרס אמי לשעות היום (2002, 2013, 2014) בשלוש קטגוריות שונות.

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
הנס וולקה

**הנס-אוטו וולקה** (בגרמנית: **Hans-Otto Woellke**;  18 בפברואר 1911 – 22 במרץ 1943) היה אתלט גרמני. אלוף אולימפי (ברלין 1936) ושיאן אירופה בהדיפת כדור ברזל. לאחר שנהרג על ידי הפרטיזנים ערכו חייליו טבח בתושבי חאטין (כפר ליד מינסק) .

## ביוגרפיה
וולקה נולד בביסקופיץ, ורמיה-מזוריה, פולין.

באליפות אירופה הראשונה באתלטיקה שנערכה בטורינו, איטליה בשנת 1934 סיים וולקה במקום שמיני בתוצאה של 14.67 מטר.

### אלוף אולימפי
בתחרות שנערכה בונסדורף ביוני 1936 קבע וולקה בהדיפת כדור ברזל שיא אירופה חדש של 16.54 מטר. באולימפיאדת ברלין (1936) הוא זכה במדליית זהב בהדיפת כדור ברזל בשיא אולימפי חדש של 16.20 מטר, לפני סולו ברלונד מפינלנד (16.12 מטר) ובן ארצו גרהרד שטק (15.66 מטר). שבוע לאחר המשחקים האולימפיים, בתחרות שנערכה בפרנקפורט הוא שיפר את שיאו וקבע שיא אירופה חדש של 16.60 מטר.

בשנת 1937 הוא זכה באליפות בריטניה בהדיפת כדור ברזל בתוצאה של 15.39 מטר.

באליפות אירופה שנערכה בפריז, צרפת בשנת 1938 זכה וולקה במדליית ארד בהדיפת כדור ברזל בתוצאה של 15.52 מטר, אחרי אלכסנדר קריק מאסטוניה (15.83 מטר) וגרהרד שטק (15.59 מטר).

### במלחמת העולם השנייה
וולקה שרת במשטרת ברלין. במלחמת העולם השנייה, היה  האופטמן במשטרת הביטחון (מקביל לקפטן) ופיקד על גדוד שצורף לוואפן אס אס. ב-22 במרץ 1943, הותקפה שיירה גרמנית על ידי פרטיזנים סובייטים ליד הכפר קוזירי במרחק 6 ק"מ מחאטין, והרגה ארבעה שוטרים של הגדוד ובין ההרוגים היה וולקה, מפקד הגדוד. חיילים מהחטיבה הגיעו לחאטין שמנה 156 תושבים וערכו בתושבי הכפר טבח. בטבח נשרפו, נורו ונחנקו 147 אנשים, כולל 75 ילדים מתחת לגיל 16. הכפר נבזז ונשרף עד היסוד.

## שיאים אישיים
* הדיפת כדור ברזל: 16.60 מטר (1936) **שיא אירופה בעבר**

## קישורים חיצוניים

## הערות שוליים

קטגוריה:הודפי כדור ברזל גרמנים
קטגוריה:אלופים אולימפיים: הדיפת כדור ברזל (גברים)
קטגוריה:אתלטים באולימפיאדת ברלין (1936)
קטגוריה:ואפן אס אס
קטגוריה:אלופים אולימפיים גרמנים: אתלטיקה
קטגוריה:גרמנים שנולדו ב-1911
קטגוריה:גרמנים שנפטרו ב-1943
פרנץ מאטנקלוט

גנרל **פרנץ מאטנקלוט** (בגרמנית: **Franz Mattenklott**; 19 בנובמבר 1884 – 28 ביוני 1954) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
מאטנקלוט נולד ב-19 בנובמבר 1884 בגרינברג בשלזיה, שהשתייכה לאימפריה הגרמנית. בשנת 1903 התגייס לצבא הגרמני הקיסרי, והצטרף לרגימנט הרגלים ה-67 (מגדבורג ה-4), עמו לחם במלחמת העולם הראשונה, וב-18 ביוני 1915 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף מאטנקלוט לרייכסווהר, ומילא בו תפקידי פיקוד ומטה. ב-1 בפברואר 1928 הועלה מאטנקלוט לדרגת מיור, וב-1 באוקטובר 1932 הועלה לדרגת אוברסט לוטננט. ב-1 באוקטובר 1934 הועלה לדרגת אוברסט, ומונה למפקד רגימנט הרגלים ה-25. ב-1 במרץ 1938 הועלה מאטנקלוט לדרגת גנרל מיור, וב-1 ביולי 1938 מונה למפקד חיל המצב בטריר.

### מלחמת העולם השנייה
ב-19 בספטמבר 1939 מונה מאטנקלוט למפקד הדיוויזיה ה-72, שהוקמה על בסיס חיל המצב בטריר, והוצבה בחזית המערבית. ב-1 בפברואר 1940 הועלה מאטנקלוט לדרגת גנרל לוטננט, ובמהלך המערכה על צרפת לחם עם הדיוויזיה שבפיקודו כחלק מקורפוסים שונים במסגרת הארמייה השישית. ב-25 ביולי 1940 מונה מאטקלוט למפקד העיר מץ, וב-4 בספטמבר 1940 חזר לפקד על הדיוויזיה ה-72. במהלך המערכה בבלקן לחם מאטנקלוט עם הדיוויזיה שבפיקודו כחלק מהקורפוס ההררי ה-18 במסגרת הארמייה ה-12, ובמהלך מבצע ברברוסה לחם עימה בתחילה כעתודת הארמייה ה-11, ולאחר מכן כחלק מהקורפוסים ה-54 וה-30. ב-23 בנובמבר 1941 קיבל מאטנקלוט על פעולותיו את עיטור צלב האבירים של צלב הברזל, וב-1 בינואר 1942 מונה למפקד כללי הקורפוס ה-42, שהיה חלק מהארמייה ה-11. ב-19 באוגוסט 1942 מונה מאטנקלוט למפקד חצי האי קרים, וב-22 בספטמבר 1942 הוענק לו עיטור הצלב הגרמני בזהב. ביולי 1943 חזר מאטנקלוט לפקד על הקורפוס ה-42, ופיקד עליו במהלך קרב קורסק, כחלק מפלגת הארמייה קמפף. בינואר 1944 לחם מאטנקלוט עם הקורפוס שבפיקודו במהלך קרב קורסון-צ'רקאסי, שכמעט הושמד כליל, אולם הוקם מחדש על בסיס מפקדת הקורפוס ששרדה. ב-14 ביוני 1944 מונה מאטנקלוט למפקד המחוז הצבאי ה-6, ופיקד עליו עד סוף המלחמה, ואז נכנע לכוחות האמריקניים.

### לאחר המלחמה
בשנת 1947 שוחרר מאטנקלוט מהשבי, אולם באפריל 1949 הועמד למשפט בהמבורג על פשעי מלחמה, אולם לבסוף בוטלו נגדו האישומים. לאחר שחרורו התגורר מאטנקלוט בעיר בראונלאגה , עד למותו ב-28 ביוני 1954, בגיל 70.

## קישורים חיצוניים
* פרנץ מאטנקלוט באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי עיטור בית הוהנצולרן
קטגוריה:מעוטרי עיטור מיכאי האמיץ
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1884
קטגוריה:גרמנים שנפטרו ב-1957
יוריקו קויקה

**יוריקו קויקה**&#x20;(ביפנית: **小池 百合子**; נולדה ב-15 ביולי 1952) היא פוליטיקאית יפנית המכהנת כמושלת טוקיו . הייתה חברה בבית הנבחרים של יפן משנת 1993 עד שנת 2016. ב-2016 התפטרה כדי לרוץ למשרת מושל טוקיו. היא הייתה בעבר שרת הביטחון בקבינט הראשון של ראש הממשלה שינזו אבה, אבל התפטרה באוגוסט 2007 אחרי 54 ימים בתפקיד.

ב-31 ביולי 2016, קויקה נבחרה למושלת טוקיו, ובכך הייתה האישה הראשונה המאיישת את התפקיד הבכיר.

## קישורים חיצוניים

* 

## הערות שוליים

קטגוריה:פוליטיקאיות יפניות
קטגוריה:יפנים שהופיעו ברשימת טיים 100
קטגוריה:שרי ההגנה של יפן
קטגוריה:יפניות שנולדו ב-1952
קטגוריה:יפנים שנולדו ב-1952
בן בבי

על פי התלמוד הבבלי, **בֶּן בֵּבׇי** היה אחראי על הלקאת השומרים שישנו בהר הבית והתלמוד ירושלמי סובר כי אחראי על החלפת הפתילות של המנורה של בית המקדש. הוא היה אחד מחמישה עשר הממונים הקבועים שהיו בבית המקדש.

## תפקידו
המשנה במסכת שקלים מתארת את חמישה עשר בעלי התפקידים החשובים בבית המקדש ובן בבי נכלל ברשימה בתפקיד האחראי על הפקיע:

### שיטת תלמוד ירושלמי היה אחראי על החלפת הפתילות בבית המקדש

הרמב"ם במשנה תורה מביא את רשימת חמישה עשר הממונים ומחליף במקום "ממונה על הפקיע" – "ממונה על השומרים". והשיג עליו הראב"ד מדוע לא מציין את הממונה על הפקיע, שהוא היה אחראי על הפתילות למקדש? הכסף משנה מסביר שהראב"ד סבר כדעת הירושלמי ובשל כך הקשה, אבל הרמב"ם סבר כמסקנת אביי שפקיע הוא רצועות המלקות והוא תפקיד הממונה על השומרים. יוצא שלפי הרמב"ם איש הר הבית האחראי על השומרים הוא הממונה על הפקיע של המשנה. וכך גם סבר המהר"י קורקוס בדבריו. אבל לפי הראב"ד לא היה איש הר הבית אחד מחמישה עשר הממונים אלא הממונה על הפקיע הוא הממונה על הפתילות ואין לו קשר לאיש הממונה על השומרים.

### שיטת הבבלי - אחראי על ההלקאת שומרים רשלנים
במסכת שקלים מביאה המשנה חמישה עשר ממונים שהיו במקדש ביניהם מציינת המשנה ממונה על הפקיע. בבבלי מובא פירוש אחר שמדובר באיש הר הבית שהיה אחראי להלקאת השומרים הישנים בבית המקדש , ופירש רש"י נגדא-רצועות מלקות (שוט).

המשנה במסכת מידות מסבירה את מהות תפקידו של איש הר הבית שמזוהה עם תפקיד זה: 

## הערות שוליים

קטגוריה:שבט לוי
קטגוריה:חמישה עשר ממונים בבית המקדש
קטגוריה:לויים בתקופת המשנה
רודולף פון רומן

גנרל **רודולף פון רומן** (בגרמנית: **Rudolf von Roman**; 19 בנובמבר 1893 – 18 בפברואר 1970) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון רומן נולד ב-19 בנובמבר 1893 בביירוית, שהשתייכה לאימפריה הגרמנית. בשנת 1912 התגייס לצבא הגרמני הקיסרי, והצטרף לרגימנט הארטילריה הבווארי ה-6 (הנסיך פרדיננדו פיו, דוכס קלבריה), עמו לחם במלחמת העולם הראשונה, ואף נפצע כמה פעמים במהלך הקרבות. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בכסף, וצלב הכבוד של מלחמת העולם 1914/1918.

לאחר המלחמה הצטרף פון רומן לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוגוסט 1936 הועלה פון רומן לדרגת אוברסט לוטננט, וב-1 במרץ 1939 הועלה לדרגת אוברסט.

### מלחמת העולם השנייה
בפרוץ המלחמה מונה פון רומן למפקד רגימנט הארטילריה ה-10, ולחם עמו במהלך הפלישה לפולין כחלק מהדיוויזיה ה-10 במסגרת הקורפוס ה-13. ב-17 בנובמבר 1939 מונה פון רומן למפקד רגימנט הארטילריה ה-17, ולחם עמו במהלך המערכה על צרפת כחלק מהדיוויזיה ה-17 במסגרת הקורפוס ה-13. ב-15 בנובמבר 1940 מונה פון רומן למפקד אגד הארטילריה ה-3, ופיקד עליו במהלך מבצע ברברוסה כחלק מהקורפוס הממונע ה-3 במסגרת ארמיית הפאנצר הראשונה. ב-1 בספטמבר 1941 הועלה פון רומן לדרגת גנרל מיור, וב-24 בנובמבר 1941 מונה למפקד הדיוויזיה ה-35, שהייתה חלק מהקורפוס ה-5 במסגרת ארמיית הפאנצר הרביעית. ב-14 בפברואר 1942 מונה פון רומן למפקד הקורפוס ה-55, שהיה חלק מהארמייה השנייה במסגרת קבוצת ארמיות דרום, וב-19 בפברואר 1942 קיבל על פעולותיו את עיטור צלב האבירים של צלב הברזל. ב-10 במרץ 1942 מונה פון רומן למפקד הקורפוס ה-20, שהיה חלק מארמיית הפאנצר הרביעית, ולאחר מכן חלק מארמיית הפאנצר השלישית במסגרת קבוצת ארמיות מרכז, וב-1 באוקטובר 1942 הועלה לדרגת גנרל לוטננט. ב-1 בנובמבר 1942 הועלה פון רומן לדרגת גנרל חיל התותחנים, ובקיץ 1943 לחם עם הקורפוס שבפיקודו במהלך קרב קורסק כחלק מהארמייה התשיעית במסגרת קבוצת ארמיות מרכז. ב-28 באוקטובר 1943 קיבל פון רומן על פעולותיו תוספת עלי אלון לעיטור צלב האבירים של צלב הברזל, וב-16 באפריל 1945 מונה למפקד הקורפוס ה-64 שהיה חלק מהארמייה ה-19 במסגרת קבוצת ארמיות G, ופיקד עליו עד סוף המלחמה, ואז נכנע לכוחות האמריקניים.

### לאחר המלחמה
בשנת 1947 שוחרר פון רומן מהשבי. לאחר שחרורו התגורר פון רומן בעיר שרנאו, עד למותו ב-18 בפברואר 1970, והוא בן 76 שנים.

## קישורים חיצוניים

* רודולף פון רומן באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1893
קטגוריה:גרמנים שנפטרו ב-1970
שלמה נח קרול

הרב **שלמה נח קרול** (ב' באב ה'תרפ"ח, 19 ביולי 1928 – ג' בתשרי ה'תשנ"ט, 23 בספטמבר 1998) היה רב המושב חמ"ד, ראש ישיבת חמדת שמואל ומפעילי יד לאחים.

## קורות חיים
נולד בכפר חסידים לרב מרדכי שמואל קרול רבו הראשון של כפר חסידים ולרבקה. למד בישיבת פוניבז' והתקרב לראשי הישיבה הרב דוד פוברסקי והרב שך. פעל עם הרב שלום דב ליפשיץ להעברת ילדים מעדות המזרח למוסדות דתיים וחרדיים. הפעילות הפכה בסופו של דבר לארגון יד לאחים. בשנת תשט"ו נישא לגיטא, בת הרב יעקב לנדא רבה של בני ברק ולאחר נישואיו התגורר בבני ברק.

הרב קרול התמנה לרב המושב חמ"ד וכיהן בתפקיד זה עד לפטירתו. במקביל המשיך בפעילותו בארגון יד לאחים. בעת פיצול הארגון בה'תשמ"ט על רקע הפילוג בין אגודת ישראל לדגל התורה, פרש מהפעילות, בשל השתייכותו למגזר הליטאי.

בשנות ה-60 הקים הרב קרול במושב חמד את ישיבת "חמדת שמואל" על שמו של אביו, בה כיהנו כר"מים הרב אליעזר דינר גאב"ד עדת ישראל והרב חזקיהו מישקובסקי משגיח ישיבת ארחות תורה. הישיבה הפכה בהמשך לכולל אברכים. כיום שוכנת במבנה זה ישיבת מאור יצחק.

בשנת ה'תשנ"ח הוציא לאור את ספרו של אביו **משא דמשק**.

נפטר בג' בתשרי בתשנ"ט ונקבר בהר הזיתים. לאחר פטירתו מונה חתנו, הרב אהרן בן-ציון קורנפלד, לרב המושב.

## משפחתו
היה אב לשישה ילדים.
* בנו הרב הלל, ר"מ בישיבה קטנה מעלות חיים בירושלים.
* חתנו הרב אהרן בן-ציון קורנפלד רב מושב ור"מ בישיבת חמד.
* גיסו הרב אליהו אליעזר מישקובסקי, רבו של כפר חסידים וראש ישיבת כנסת חזקיהו.
* גיסו הרב יעקב ניסן רוזנטל, דיין בחיפה וראש ישיבת הגר"א.
* גיסו הרב יעקב אדלשטיין, רבה של רמת השרון (הרב אדלשטיין היה נשוי לשתי אחיותיו של הרב קרול, תחילה לשולמית ולאחר פטירתה למינה).

### עץ משפחתי

## קישורים חיצוניים
*  

קטגוריה:יהודים הקבורים בהר הזיתים: חלקות החסידים
קטגוריה:משפחת לנדא
קטגוריה:משפחת מובשוביץ
קטגוריה:ראשי ישיבה ישראלים
קטגוריה:רבני מושבים
קטגוריה:חמ"ד (מושב): אישים
קטגוריה:ישראלים שנולדו ב-1928
קטגוריה:ישראלים שנפטרו ב-1998
היכל התהילה של התאחדות האתלטיקה הבין-לאומית

[ממוזער|220px|[פאבו נורמי הפיני הוא אחד מ-12 החברים הראשונים שנכנסו להיכל התהילה]]
[ממוזער|220px|[קרל לואיס, חבר היכל התהילה שאף נבחר לאתלט המאה של התאחדות האתלטיקה הבינלאומית]]
[ממוזער|220px|[פאני בלנקרס-קון, חברת היכל התהילה שאף נבחר לאתלטית המאה של התאחדות האתלטיקה הבינלאומית]]
**היכל התהילה של התאחדות האתלטיקה הבין-לאומית** הוא  שנוסד בשנת 2012 על ידי התאחדות האתלטיקה הבין-לאומית. חברי ההיכל הם אתלטי עבר אשר תרמו תרומה יוצאת דופן לענף האתלטיקה בפרט, ולספורט בכלל. 12 החברים הראשונים בהיכל התהילה נבחרו ב-8 במרץ 2012, וביניהם ניתן היה למצוא את ג'סי אוונס, קרל לואיס ופאבו נורמי. כיום, חברים בהיכל התהילה 48 אתלטים מ-24 מדינות שונות, כאשר לארצות הברית מספר הנציגים הרב ביותר - 14.

## הקריטריונים לחברות
על מנת להיכלל כחבר בהיכל התהילה, על האתלט לעמוד בשלושה קריטריונים:
# זכייה בשתי מדליות זהב לפחות במשחקים האולימפיים או באליפות העולם לאתלטיקה.
# קביעה של שיא עולם אחד לפחות.
# פרישה בת 10 שנים לפחות בזמן הכניסה להיכל התהילה.

## חברי היכל התהילה

## קישורים חיצוניים

* 
התאחדות האתלטיקה הבינלאומית
קטגוריה:אתלטיקה
זיגפריד הנריצי

גנרל **זיגפריד הנריצי** (בגרמנית: **Sigfrid Henrici**; 10 במאי 1889 – 8 בנובמבר 1964) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
הנריצי נולד ב-10 במאי 1889 בזוֹסְט שבגרמניה. בשנת 1907 התגייס לצבא הגרמני הקיסרי, והצטרף לרגימנט הארטילריה ה-11 (נסיכות הבוחר מהסן ה-1), עמו לחם במלחמת העולם הראשונה. בקיץ 1918 הועבר הנריצי למטה הכללי, וב-18 באוגוסט 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף הנריצי לרייכסווהר, ובשנת 1920 פרש מהצבא והתגייס למשטרת הביטחון. ב-1 בנובמבר 1933 הועלה הנריצי לדרגת אוברסט לוטננט, וב-15 באוקטובר 1935 הועלה לדרגת אוברסט והצטרף לורמאכט. ב-6 באוקטובר 1936 מונה להנריצי למפקד רגימנט הארטילריה ה-29, ב-10 בנובמבר 1938 מונה למפקד אגד הארטילריה ה-16, וב-1 ביוני 1939 הועלה לדרגת גנרל מיור.

### מלחמת העולם השנייה
בפרוץ המלחמה מונה הנריצי למפקד אגד הארטילריה ה-30, ולחם עמו במהלך הפלישה לפולין כחלק מהקורפוס הממונע ה-16 במסגרת הארמייה העשירית. ב-16 במרץ 1941 מונה הנריצי למפקד הדיוויזיה הממונעת ה-16, וב-1 ביוני 1941 הועלה לדרגת גנרל לוטננט. במהלך מבצע ברברוסה לחם הנריצי עם הדיוויזיה שבפיקודו כחלק מהקורפוס הממונע ה-48 במסגרת ארמיית הפאנצר הראשונה, וב-13 באוקטובר 1941 קיבל על פעולותיו בקרב אומן את עיטור צלב האבירים של צלב הברזל. ב-13 בנובמבר 1942 מונה הנריצי למפקד קורפוס הפאנצר ה-40, שהיה חלק מארמיית הפאנצר הראשונה במסגרת קבוצת ארמיות דרום, וב-1 בינואר 1943 הועלה לדרגת גנרל חיל השריון. ב-1 באוקטובר 1943 הועבר הנריצי לעתודת המילואים, וב-9 בדצמבר 1943 קיבל על פעולותיו תוספת עלי אלון לעיטור צלב האבירים של צלב הברזל. ב-1 בספטמבר 1944 חזר הנריצי לפקד על קורפוס הפאנצר ה-40, ופיקד עליו במהלך הקרבות בשלזיה עד סוף המלחמה כחלק מארמיית הפאנצר הרביעית ומהארמייה ה-17, וב-9 במאי 1945 נכנע בראש כוחותיו לכוחות הסובייטיים.

### לאחר המלחמה
באוקטובר 1955 שוחרר הנריצי מהשבי. לאחר שחרורו התגורר הנריצי בעיר באד נאויים, עד למותו ב-8 בנובמבר 1964, והוא בן 76 שנים.

## קישורים חיצוניים
* זיגפריד הנריצי באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1889
קטגוריה:גרמנים שנפטרו ב-1964
חלוקה מנהלית של גמביה

מבחינה מנהלית גמביה מחולקת ל-5 מחוזות ועיר בירה והן מחולקות ל-37 נפות מתוכן 2 בעיר הבירה.

## הערות שוליים

קטגוריה:גמביה: חלוקה מנהלית
צביקי הירש

**צבי (צביקי) דב הירש** (מוכר גם בשם העט **צבי איל**) (נולד בשנת 1977) הוא רב, סופר ומטפל בפסיכודרמה ישראלי.

## ביוגרפיה
הירש הוא בוגר ישיבת ההסדר רמת גן בה גם מלמד.

כתב מספר ספרים: "מי שטעם יין הונגרי" עם אלי טייב, "אוהב ימים" ו"כששומעים סיפור זה אחרת". ערך והוציא לאור את הספר של רבו המובהק, הרב יהושע שפירא, 'לצאת מהדעת'. ואת הספר "יש לך כנפי רוח - על אמון האדם בעצמו ובחייו" מאת הרב אברהם יצחק הכהן קוק. בשנת 2016 חיבר ספר לילדים, עם איורים, על פי מעשיה של רבי נחמן מברסלב.

במרץ 2017 ארגן הפגנה של תלמידי ישיבת רמת גן מול ביתו של הרב דוד סתיו.

בעל תעודה בפסיכודרמה.

פרסם בכתב העת "אסיף" מאמרים העוסקים בפסיכודרמה ובתורת הרב קוק.

חבר 'תאיר ארץ', בית מדרש לסוגיות אמוניות.

פיתח את משחק הקופסה "תכירותי", משחק להכרות והעמקת קשרים, שיצא דרך ידיעות ספרים.

מתגורר ברמת גן.

## ספריו
* **שמים מעליי שמים בתוכי** (עם הרב חגי לונדין) הוצאת ידיעות ספרים, תשפ"ד
* **מי שטעם יין הונגרי**. צבי איל ואלי טייב. בהוצאת ידיעות ספרים
* **כששומעים סיפור זה אחרת** - צבי איל. הוצאת ידיעות ספרים, ה'תשס"ו
* **אוהב ימים**. צבי איל. בהוצאת ידיעות ספרים, 2010
* **טוב לו ושמח והמלך רותח**. צבי איל. בהוצאת ידיעות ספרים, 2016. ספר לילדים עַל-פִּי מַעֲשִׂיָּה שֶׁסִּפֵּר רַבִּי נחמן מברסלב. אייר: אלחנן בן אורי.
* **יש לך כנפי רוח** **- על אמון האדם בעצמו ובחייו**. ליקט: צבי איל. לקט פסקאות מאת הרב אברהם יצחק הכהן קוק מחולקות לנושאים ומפורשות. בהוצאת דברי שיר
* **לצאת מהדעת**. כתב: הרב יהושע שפירא. ערך: צבי איל, מלווה באיורים של אלחנן בן אורי, בהוצאת ידיעות ספרים
* **מציץ מן החרכים**: על האור הא-להי המפציע מתוך מסתרי העולם הזה / שיחות שניתנו בישיבת רמת גן מאת הרב יהושע שפירא; עריכה ועיבוד: צביקי הירש. ישיבת ההסדר רמת גן, תשרי תש"ס

## קישורים חיצוניים
* 
* 
* עשרה מאמרים שכתב בכתבי העת 'אסיף' לבני ישיבות ההסדר וב'פרי עץ הגן' בהוצאת ישיבת ההסדר רמת גן.
* צביקי הירש בערב אסיף - 'בטלני רמת גן' והמחשב הראשון, אתר יוטיוב.
* 'תאיר ארץ' מפגש ראשון - תיקון הנפש והיצר על ידי התורה והפסיכולוגיה, אתר יוטיוב.
* רב שיח - כתיבה ויצירה תורנית בבית המדרש הציוני דתי, ערב אסיף, אתר יוטיוב.

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:בוגרי ישיבת רמת גן
קטגוריה:רמת גן: אישים
קטגוריה:מהדירי ספרות תורנית
קטגוריה:מחברי ספרי מוסר ומחשבה
קטגוריה:ישראלים שנולדו ב-1977
עליאא בנת אחמד אאל ת'אני

**עליאא בנת אחמד בן סייף אאל ת'אני** (בערבית: **علياء بنت أحمد بن سيف آل ثاني**) היא דיפלומטית קטרית המשמשת כיום כשגרירת קטר באו"ם.

## ביוגרפיה
עליאא היא בתו של אחמד בן סייף אאל ת'אני, דיפלומט ופוליטיקאי קטרי לשעבר, שהיה בין היתר שגריר קטר בנורווגיה ובשוודיה וכן שימש כשר בקטר. היא קיבלה תואר ראשון בכלכלה מאוניברסיטת קטר ותואר שני ביחסים בינלאומיים ודיפלומטיה מבית הספר ללימודים אוריינטליים ואפריקאיים (SOAS) באוניברסיטת לונדון בשנת 2006.

מיוני 2004 ועד מרץ 2007 עמדה בראש מחלקת זכויות הילד של המועצה העליונה לענייני משפחה בקטר. לאחר מכן ועד מאי 2009 שימשה כיועצת לענייני האו"ם, וממאי 2010 ועד יולי 2011 הייתה סגנית שגריר קטר לאו"ם. ב-24 באוקטובר 2013 מונתה לשגרירת קטר באו"ם.

## קישורים חיצוניים

קטגוריה:שגרירים באו"ם
קטגוריה:בוגרות אוניברסיטת לונדון
קטגוריה:בוגרי אוניברסיטת לונדון
קטגוריה:בוגרי אוניברסיטאות ומכללות בקטר
קטגוריה:ילידות 1974
קטגוריה:נשים קטריות
קטגוריה:קטרים שנולדו במאה ה-20
אלישע גאליקו

רבי **אלישע גאליקו** (נפטר בסביבות שנת ה'ש"ם, 1580) היה ראש ישיבה, פרשן מקרא ומקובל שנולד באיטליה, ולאחר שעלה ארצה בצעירותו חי בצפת. נמנה עם תלמידיו המובהקים של הרב יוסף קארו, אשר גם הסמיכו לרבנות, ואחר כך שימש כחבר בבית דינו. ולאחר מיתת רבו, נתמנה לראש ישיבה בצפת.

רבי אלישע חיבר פירושים לחמש המגילות, להם לא קרא בשם, מתוכן נדפסו שלושה: פירוש מגילת אסתר (ויניציאה השל"ג), ביאור ספר קהלת (ויניציאה ה'של"ח) פירוש שיר השירים (ויניציאה השמ"ז). שריד מפירושו על מגילת רות הוציא לאור שאול רגב מכתב יד. הפירוש על שיר השירים הודפס לראשונה מיד אחרי פטירתו על ידי רבי גדליה קורדובירו, בנו של רבי משה קורדובירו. יש ששיערו שחיבר גם פירוש לספר תהלים ולספר ישעיהו, שלא הגיעו לידינו.

הוא כתב ספר שאלות ותשובות הנזכר פעמים רבות בספר "כנסת הגדולה", אולם תשובותיו טרם נדפסו.
בשו"ת 'אבקת רוכל', שאלוניקי, תקנ"א, סימן פ"ד, יש תשובה ארוכה שהוא כתב. מחידושיו למסכת גיטין שרדו בכתב יד.

עוד חיבר קיצור לספר פרדס רימונים של הרמ"ק בשם **עסיס רימונים**, שנדפס לאחר מכן במספר מהדורות של ספר הפרדס.

## הגותו

### ארץ ישראל
בניגוד לבני דורו בצפת, כאליהו די וידאש ומשה אלשיך, שמבססים את חשיבותה של ארץ ישראל בעיקר על תפיסה קבלית, גאליקו מדגיש את מעלתה הגשמית והרוחנית. הוא מתמקד בערך קיום המצוות בארץ ישראל, בהתבססו על פסוקים ומדרשי חז"ל, ולא על ספר הזהר, למשל.

### פשט וקבלה
על אף שראה את רובד הקבלה שבפירוש התורה כתכלית, סבר שגם לימוד הפשט יכול להביא את הלומד לכדי התעלות מסטית:

לדבריו, גם לאחר ביאת המשיח, כשיתגלו סתרי התורה, יישארו רובדי הנגלה והפשט על מכונם.

## לקריאה נוספת
* מאיר בניהו, **ההגות שבפירושי המגילות לרבי אלישע גאליקו**, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' עג־צח.
* מאיר בניהו, **יוסף בחירי**, השער השישי: תלמידיו  (ג) רבי אלישע ב"ר גבריאל גאליקו, ירושלים ה'תשנ"א, עמ' רנז־רצ.
* שאול רגב, **שריד מפירוש מגילת רות לרבי אלישע גאליקו**, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' צט־קכו.
* . .
* מרדכי פכטר, '''ספרות הדרוש והמוסר של חכמי צפת במאה הט"ז ומערכת רעיונותיה העיקריים''', עבודה לשם קבלת התואר דוקטור לפילוסופיה של האוניברסיטה העברית, ירושלים תשל"ו, 202-194.

## קישורים חיצוניים
*
* 
* 
* 
* 

## הערות שוליים

קטגוריה:ראשוני האחרונים
קטגוריה:רבנים ארץ-ישראלים
קטגוריה:מקובלים
קטגוריה:צפת: רבנים
קטגוריה:אנשי עליות קדומות לארץ ישראל
קטגוריה:פרשני מגילת אסתר
קטגוריה:עולים לארץ ישראל במאה ה-16
קטגוריה:תלמידי רבי יוסף קארו
קטגוריה:פרשני מגילת איכה
קטגוריה:נפטרים ב-1583
בית משהיוף

ממוזער|בית משהיוף מכיוון דרום מזרח, 2021
ממוזער|בית הכנסת הראשון בבית משהיוף שנבנה על ידי מישאל בנו של שמחה בשנת 1928
**בית משהיוף**, הוא הגדול בבתי שכונת הבוכרים (כחמישה דונם), ומהגדולים בבתיה הפרטיים של ירושלים.

## היסטוריה
בית משהיוף, הממוקם בשכונת הבוכרים בירושלים ברחובות דוד חזן, רחובות הבוכרים ואדוניה הכהן, נבנה על ידי שלושה אחים אשר נמנו עם נכבדי ומנהיגי העדה הבוכרית - שמחה משהיוף, נשיא קהילת יהודי העיר טורקיסטן, בנימין (אמין-באי) משהיוף ויצחק משהיוף. בפינתו הדרום מזרחית של הבית, משני צדדיו, חקוק השם "רחוב משהיוף".

בשנת 1890 רכשו האחים משהיוף את הקרקע לבניית ביתם והיא נרשמה על שמו של האח שמחה משהיוף. בנייתו של הבית הושלמה בסוף שנת 1905 ואף על אחת מאבני הראשה בקשתות הפנימיות בחצר המזרחית של הבית, נחקקה השנה בה נחנך הבית - "תרס"ו".
בית משהיוף הוא מהגדולים בבתי שכונת הבוכרים ומהגדולים בבתיה הפרטיים של ירושלים. שטחו הכולל הוא למעלה מחמישה דונם.

במתחם זה התגוררו דמויות חשובות כיצחק בן-צבי, רחל ינאית בן-צבי, פרופ' יוסף קלוזנר ועוד ומשום כך כונה הבית "בית הפקידים".
בשנת 1928 הוסב אחד האגפים במבנה לשמש כבית כנסת אשר נקרא "בית כנסת משהיוף" או "בית כנסת נעם שיח". בשנות השלושים הוקם במבנה תלמוד התורה "נזר אהרן".

כיום השתמרו רק קירותיו החיצוניים של המבנה ובמבנה שוכנת ישיבת קמניץ.

## לקריאה נוספת
* דרור ורמן, **הבוכארים ושכונתם בירושלים**, ירושלים תשנ"ב, עמ' 83–84.
* ייטב פנחסוב, **דברי פרידה: תולדות משפחות קולנגי ומשהיוף כפי שסופרו מפיה של פרידה פנחסוף, בתוספת הרחבה ודברים שנאמרו לזכרה**, תשע"ו.

משהיוף
קטגוריה:ירושלים: מבנים
קטגוריה:יהדות בוכרה
קטגוריה:שכונת הבוכרים
פתחיה (בית המקדש)

**פתחיה** היה ממונה על קורבנות העוף שהוקרבו לבית המקדש מתורים ובני יונה של קינים והוא שימש כאחד מחמישה עשר הממונים הקבועים שהיו בבית המקדש. המשנה מזהה אותו עם מרדכי היהודי. להלכות קורבנות העוף שעליו אחראי פתחיה מוקדשת מסכת מיוחדת במשנה שהיא מסכת קינים.

## תפקידו
התורה ציוותה על כמה אנשים (כגון זב וזבה, או יולדת ומצורע עניים) להביא צמד קורבנות של עולה וחטאת מן העוף. צמד כזה, נקרא במשנה **[[קורבן עוף|קן]]** (בלשון המשנה קן היא נקבה). קן יכולה להיות **מפורשת** - בעליו של הקרבן כבר קבע איזה מן העופות מוקדש לחטאת ואיזה לעולה - או **סתומה** - הקן הגיע לידי הכהן בטרם נקבע איזה לחטאת ואיזה לעולה, והכהן המקריב צריך להחליט על כך. ברגע שעוף אחד מקן סתומה מוקרב לעולה, בן-זוגו נקבע להיות חטאת, ולהפך. פתחיה היה ממונה מטעם בדק הבית ובית המקדש על התורים ובני יונה בבית המקדש והיה מקבל את התשלום לקרבן.

רש"י במסכת מנחות מפרש שפתחיה היה ממונה על הקופה שבה היו מביאי הקינים מכניסים את תרומתם: .

רבנו גרשום מפרש שהוא היה אחראי על מכירת הקינים: .

## תיאורו כממונה וזיהויו עם פתחיה
המשנה במסכת שקלים מתארת את חמישה עשר בעלי התפקידים החשובים בבית המקדש ופתחיה נכלל ברשימה המכובדת של הממונים:

## הערות שוליים

קטגוריה:חמישה עשר ממונים בבית המקדש
קטגוריה:מתנות כהונה
קטגוריה:מצוות הנעשות על ידי כהן
KG Mobility

**KG Mobility** (בקוריאנית: **케이지모빌리티 주식회사**; לשעבר: **סאנגיונג**) היא יצרנית רכב בקוריאה הדרומית.

## היסטוריה
החברה החלה את דרכה בשנת 1954 תחת שם המותג "Ha Dong-hwan Motor Company" ויצרה רכבי שטח עבור צבא ארצות הברית, ועם השנים החלה לייצר גם משאיות, אוטובוסים ואמבולנסים לשוק הדרום קוראני.

הדגמים הראשונים יוצרו ללא סמל ייחודי, אלא עם סמל בצורת כוכב מחומש על מכסה המנוע, שהוחלף בתחילת שנות ה-60 לסמל רשמי בצורת שני דרקונים.

בשנת 1977 שונה שם החברה ל-"Dong-A Moto", אך היא עדיין לא ייצרה מכוניות נוסעים. בשנת 1986 החלה החברה לראשונה לייצר רכבים פרטים, שהראשון שבהם היה רכב השטח סאנגיונג קוראנדו, כשבמקביל שם החברה הוחלף ל-"SsangYong", וסמל החברה עודכן למודרני יותר.

ב-1991 חתמה סאנגיונג על חוזה אסטרטגי עם חברת מרצדס-בנץ, במטרה ליצור רכבים ומנועים מודרניים. ברית זו הצליחה מאד לחברה והביאה לייצור דגמים מוצלחים ונמכרי כמו הקוראנדו, במיוחד מעצם שיתוף הפעולה עם חברת מרצדס היוקרתית.

בשנת 2004 נרכשה סאנגיונג על ידי חברת הרכב הסינית הגדולה "SAIC Motor Corporation Limited", שרצתה לחזק את ייצור רכבי השטח של החברה.

70% ממניות החברה נרכשו על ידי החברה ההודית "Mahindra & Mahindra" בפברואר 2011. הרכישה אושרה על ידי הוועדה לסחר חופשי של קוריאה הדרומית.

בשנת 2022 הצ'בול KG Group, החל בתהליך השתלטות על סאנגיונג, שהחלה הליך פשיטת רגל באותה שנה.

בשנת 2023 שם החברה שונה ל-KG Mobility.

## מפעלים
* קוריאה הדרומית (Pyeongtaek). המפעל הראשי. מייצר את כל מגוון הרכבים.
* רוסיה (ולדיווסטוק). חברה רוסית "סולרס JSC" מייצרים את SsangYong Korando במיתוג: New Actyon, Kyron, Rexton II, Actyon ספורט, והגרסה המשודרגת שלו SUT1.
* אוקראינה (קרמנצ'וג). Kremenchuk Сar Assembly Plant (או KrASZ) מייצרים את Korando, Kyron ו-Rexton II.

## דגמים
* סאנגיונג רודיוס
* סאנגיונג איסטנה
* סאנגיונג קירון
* סאנגיונג קוראנדו
*סאנגיונג רקסטון
*סאנגיונג טורס
*סאנגיונג אקטיון
*סאנגיונג מוסו

### אוטובוסים
* סאנגיונג טרנססטאר

### מכוניות קונספט
* סאנגיונג WZ

## ראו גם
* כלכלת קוריאה הדרומית

## קישורים חיצוניים

* 

## הערות שוליים

*
קטגוריה:יצרני רכב דרום קוריאניים
קטגוריה:קוריאה הדרומית: תחבורה
קטגוריה:חברות הנסחרות בבורסת קוריאה
בית גרמו

[שמאל|ממוזער|250x250 פיקסלים|[שולחן הפנים|שולחן לחם הפנים, ועליו לחם הפנים, בדגם המשכן בתמנע]]
[ממוזער|250x250 פיקסלים|איור משנת [1871 המציג את הכוהנים מחליפים את לחם הפנים]]
**בית גרמו**  הייתה משפחה שהייתה אחראית על אפיית לחם הפנים בתקופת בית המקדש השני. 

בספרות חז"ל נמתחה עליה ביקורת על ידי החכמים מפני שלא רצו ללמד את סודות המקצוע.

## תפקידם
במשנה מסכת שקלים הובאה רשימה של בעלי תפקידים חשובים בבית המקדש, ביניהם נמנה בית גרמו: 

## ניסיון הדחתם והחזרתם לתפקידם כאופי לחם הפנים
בית גרמו נזכרו לגנאי במשנה מפני שלא רצו ללמד את סודות המקצוע שלהם. בתוספתא נזכרו לשבח שהיו נזהרים שלא לאכול לחם לבן כדי שלא יחשדו אותם שהם אוכלים מלחם הפנים.

בתוספתא תואר שהיה ניסיון להחליפם במומחים אלכסנדרוניים, אבל מומחי האפייה שהובאו מאלכסנדריה לא הצליחו להגיע לרמת האומנות של בית גרמו, ולכן נאלצו להחזיר את בית גרמו לתפקידם שלא רצו לחזור עד שהכפילו את משכורתם: 

## ראו גם
*לחם הפנים

## לקריאה נוספת
*
*

## הערות שוליים

קטגוריה:חמישה עשר ממונים בבית המקדש
קטגוריה:בית המקדש
קטגוריה:משפחות יהודיות בארץ ישראל
הנס-וולפגנג ריינהרד

גנרל **הנס-וולפגנג ריינהרד** (בגרמנית: **Hans-Wolfgang Reinhard**; 11 בדצמבר 1888 – 6 באוקטובר 1950) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
ריינהרד נולד ב-11 בדצמבר 1888 בהוהנשטיין-ארנסטהאל, שהשתייכה לאימפריה הגרמנית. בשנת 1908 התגייס לצבא הגרמני הקיסרי, והצטרף לרגימנט הרגלים ה-107 (הסקסוני ה-8 - הנסיך יוהאן גאורג). בשנת 1914 הועבר ריינהרד לרגימנט הרגלים ה-182 (הסקסוני ה-16), עמו לחם במלחמת העולם הראשונה, וב-27 בינואר 1917 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף ריינהרד לרייכסווהר, ומילא בו תפקידי פיקוד ומטה. ב-1 בפברואר 1928 הועלה ריינהרד לדרגת מיור, וב-1 באפריל 1932 הועלה לדרגת אוברסט לוטננט, ומונה למפקד הגדוד ה-1 ברגימנט הרגלים ה-11 (הסקסוני). ב-1 באפריל 1934 מונה ריינהרד למפקד רגימנט הרגלים ה-11 (הסקסוני), וב-1 ביולי 1934 הועלה לדרגת אוברסט. בסתיו 1938 מונה ריינהרד למפקד רגימנט הרגלים ה-26, ובנובמבר 1938 מונה למפקד הדיוויזיה ה-35 בקרלסרוהה.

### מלחמת העולם השנייה
בפרוץ המלחמה היה ריינהרד מפקד הדיוויזיה ה-35, ופיקד עליה כחלק מהארמייה השביעית בחזית המערבית. במהלך המערכה על צרפת לחם ריינהרד עם הדיוויזיה שבפיקודו כחלק מהקורפוס ה-4 במסגרת הארמייה השישית, וב-1 בנובמבר 1940 הועלה לדרגת גנרל חיל הרגלים. ב-25 בנובמבר 1940 מונה למפקד הקורפוס ה-51, ופיקד עליו במהלך המערכה בבלקן. במהלך מבצע ברברוסה לחם ריינהרד עם הקורפוס שבפיקודו בתחילה כעתודת קבוצת ארמיות דרום, ולאחר מכן כחלק מהארמייה השישית במסגרת קבוצת ארמיות דרום, וב-22 בספטמבר 1941 קיבל על פעולותיו את עיטור צלב האבירים של צלב הברזל. ב-8 ביוני 1942 מונה ריינהרד למפקד הקורפוס ה-88, שהיה מוצב בהולנד, וב-31 בינואר 1945 מונה למפקד המחוז הצבאי ה-4. ב-10 באפריל 1945 פרש ריינהרד מתפקידו, ובסוף המלחמה נפל בשבי האמריקני.

### לאחר המלחמה
בשנת 1947 שוחרר ריינהרד מהשבי. לאחר שחרורו התגורר ריינהרד בעיר קרלסרוהה, עד למותו ב-6 באוקטובר 1950, והוא בן 61 שנים.

## קישורים חיצוניים
* הנס-וולפגנג ריינהרד באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1888
קטגוריה:גרמנים שנפטרו ב-1950
היינריך פון ליטוויץ

גנרל **היינריך פון ליטוויץ** (בגרמנית: **Heinrich von Lüttwitz**; 6 בדצמבר 1896 – 9 באוקטובר 1969) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון ליטוויץ נולד ב-6 בדצמבר 1896 בקרומפאך, שהשתייכה לאימפריה הגרמנית. עם פרוץ מלחמת העולם הראשונה התגייס לצבא הגרמני הקיסרי, והצטרף לרגימנט האולנים ה-ה-1, עמו לחם במהלך המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון ליטוויץ ברייכסווהר, ומילא בו תפקידי פיקוד ומטה. ב-1 בינואר 1936 הועלה פון ליטוויץ לדרגת מיור, וב-1 באוקטובר 1936 מונה למפקד הגדוד ה-1 ברגימנט הפרשים ה-4. באפריל 1938 מונה למפקד גדוד הסיור ה-1, וב-1 בפברואר 1939 הועלה לדרגת אוברסט לוטננט.

### מלחמת העולם השנייה
עם פרוץ המלחמה היה פון ליטוויץ מפקד גדוד הסיור ה-1, אולם נפצע קשה ב-2 בספטמבר 1939 ואושפז בבית חולים. לאחר החלמתו מונה פון ליטוויץ ב-2 ביולי 1941 למפקד רגימנט הרובאים ה-59, וב-1 באוקטובר 1941 הועלה לדרגת אוברסט. ב-27 במאי 1942 קיבל פון ליטוויץ את עיטור צלב האבירים של צלב הברזל, וב-1 ביוני 1942 מונה למפקד חטיבת הרובאים ה-20. ב-31 באוגוסט 1942 קיבל פון ליטוויץ את אות הפציעה בזהב, וב-1 באוקטובר 1942 מונה למפקד דיוויזיית הפאנצר ה-20, שפעלה כחלק מקורפוסים שונים תחת פיקוד הארמייה התשיעית. ב-1 ביוני 1943 הועלה פון ליטוויץ לדרגת גנרל לוטננט, וב-1 בפברואר 1944 מונה למפקד דיוויזיית הפאנצר ה-2, שהייתה חלק מקורפוס הפאנצר ה-47 במסגרת קבוצת הפאנצר מערב, ולחם עימה בקרבות הקשים במערכה בנורמנדי. ב-3 בספטמבר 1944 קיבל פון ליטוויץ תוספת עלי אלון לעיטור צלב האבירים של צלב הברזל, וב-5 בספטמבר 1944 מונה למפקד קורפוס הפאנצר ה-47, שהיה חלק מארמיית הפאנצר החמישית במסגרת קבוצת ארמיות G. ב-1 בנובמבר 1944 הועלה פון ליטוויץ על ידי אחיו שמילו פון ליטוויץ לדרגת גנרל חיל השריון, ובדצמבר 1944 הועבר הקורפוס שבפיקודו תחת פיקוד ארמיית הפאנצר החמישית במסגרת קבוצת ארמיות B, ולחם עימה במהלך הקרב על הבליטה. בפברואר 1945 הועבר הקורפוס שבפיקודו תחת פיקוד ארמיית הצנחנים הראשונה במסגרת קבוצת ארמיות B, ולחם עימה עד לסיום המלחמה. ב-16 באפריל 1945 נפל פון ליטוויץ בשבי צבא ארצות הברית במהלך הלחימה בכיס הרוהר, וב-9 במאי 1945 קיבל פון ליטוויץ תוספת חרבות לעיטור צלב האבירים של צלב הברזל.

### לאחר המלחמה
פון ליטוויץ שוחרר מהשבי ב-1 ביולי 1947. לאחר שחרורו התגורר פון ליטוויץ בנויברג עד למותו ב-9 באוקטובר 1969.

## קישורים חיצוניים
* היינריך פון ליטוויץ באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1896
קטגוריה:גרמנים שנפטרו ב-1969